Ruëëc 5
Dit Dɛ-bo-ra kɛnɛ Ba-rak
1
Nɛmɛ ɛ dit ëë cua kɛt ɛ Dɛ-bo-ra kɛnɛ Ba-rak gat Ä-bi-no-am ɛn cäŋ ëë.
2
“Liakɛ Kuoth Nhial kɛ ɣöö
ci bööth I-thɛ-rɛl
rɔ rialikä kɛ ko̱r,
kä ci naath kɛ guɔ̱ɔ̱r!
3
“Liɛŋɛ jɛ lö kua̱r.
Tiɛtdɛ jɛ lö ruëëc.
Ɣän bä puany ni Kuoth Nhial,
ɣän bä Kuoth I-thɛ-rɛl,
pua̱t ni thom.
4
“Kä kɛ bendu Kuoth Nhial
rööl päämni Ɛ-dɔm,
nikɛ jiɛɛndu ni ro̱o̱l Ɛ-dɔm.
Cuɛ piny lath,
cu nhiaal dɛ̈m nhial.
Ɛ puc cu pua̱a̱r dɛ̈m kɛ nhiaal.
5
Kä cuɛ pääm lath nhiam
Kuɔth Nhial,
ɛn wi̱ni kä Thi-nay nhiam
Kuɔth Nhial,
Kuoth I-thɛ-rɛl.
6
“Kɛ ni̱n Cam-gar gat Ä-naath,
kɛnɛ ni̱n Ya-el, cu naath
dual kɛ ja̱l duɔ̱pni
cu ja̱a̱l ja̱l nikɛ gëëk duɔ̱pni.
7
Cu tëk jiääk rɛy cieeŋni
a bɛ jiääk,
amäni mëë ci rɔ jiɛc,
ji̱n Dɛ-bo-ra.
Curi rɔ jiɛc ala man
ji̱ I-thɛ-rɛl.
8
Mɔ cikɛ rɔ moc kuth
ti pay jëk ɔ,
la wec ɛ tekɛ ko̱r.
Cia mut kiɛ ko̱t me̱t nɛn
rɛy ji̱ I-thɛ-rɛl,
ti bathdɔɔri ti jiɛn ŋuaan?
9
Liakɛ Kuoth Nhial,
kɛ ɣöö tɛth lɔcdä kɛ
ruëëc I-thɛ-rɛl
kɛnɛ nɛy tin cikɛ guɔ̱ɔ̱r.
10
“Puanyɛ jɛ, yɛn tin kɔat
kɛ muɔ̱li ti bo̱o̱r,
yɛn, tin nyuur kɛ ti gɔw,
kɛ yɛn tin jäl duɔ̱pni.
11
Liɛŋɛ jɔw nɛɛni tin ca rɔ̱ ma̱a̱t
wuɔ̱thni puɔ̱li,
lat kɛn ni cuŋ Kuɔth Nhial,
cuŋ bööthnikɛ kä I-thɛ-rɛl.
“Kä cu nɛɛ Kuɔth Nhial ben
guäth luɔ̱k.
12
“Jiɛc rɔ, jiɛc rɔ Dɛ-bo-ra!
Jiɛc rɔ jiɛc rɔ,
kä bër kit dit!
Kä jiɛc rɔ Ba-rak,
bër naŋ pɛ̈ɛ̈cku,
lö gat Ä-bi-no-am.
13
Kä cu böth nath wä ko̱o̱r
5:13 
Ɛn ciök ɛmɛ kɛ thok Ɣi-bɛ-ru /ca luɔtdɛ ŋäc.
.
Cu Kuoth Nhial wä ko̱o̱r kɛɛl
kɛ rɛm I-thɛ-rɛl.
14
Bäkɛ kä Ɛ-pa-rim kɛn nɛy tëë
ciaŋkɛ mun ji̱ Ä-ma-lek,
kä cu Ben-ya-min jɛ guɔ̱ɔ̱r
kɛ rɛmdɛ,
kä cu ruëëc ben kä Ma-kir
kä Dhɛ-bu-lun cu bööth
ben thi̱n.
15
Kä cu kua̱r Yi-tha-kar te kɛɛl
kɛ Dɛ-bo-ra,
kä cu Yi-tha-kar te kɛɛl
kɛ Ba-rak.
Kä cukɛ wä kɔɔr rɛy lo̱o̱lä.
Kä duundɛ ɣöö cu kar Rɛ-u-ben
ga̱a̱r kɛ wä ko̱o̱r.
16
Ɛŋu cia duɔth gɛ̈wni mɔ
a liɛŋɛ ni ruaacni yiëëni
deet ɔ?
Ɛ thuɔ̱k ci kar Rɛ-u-ben
ga̱a̱r kɛ wä ko̱o̱r.
17
Ciɛŋ Gil-yad ni kui̱
yiëër Jɔr-dɛn.
Kä Daan, ɛŋu cuɛ ciɛŋ ni
gua̱th känä mɔ?
Kä A-cɛr cɛ ŋot ciɛŋɛ
ni thok baar,
cɛ cu ciɛŋ ni bap yiëër.
18
Kä ji̱ Dhɛ-bu-lun
/kenkɛ dual kɛ lia̱a̱.
Kä ji̱ Nap-ta-li cikɛ wä ko̱o̱r,
a thil dual.
19
“Ci kua̱r ben, kä cikɛ nyiëëny.
Kɛn kua̱r Kɛ-naan
cikɛ nyiëëny,
gaŋkɛ wi̱i̱ Ta-nak kɛnɛ
waŋ Mɛ-gi-do,
ɛni ɣöö cuɛ kulɛ thil pɛ̈ɛ̈c
ti cua naŋ ɛ kɛn.
20
Kä cu Kuoth nhiaal jak kä dɛm,
nyieenyɛ kɛ Ci-cɛ-ra.
21
Kä cua kɛ cu lɔk ɛ löny
tɔ̱ɔ̱rä Ki-con,
kuanɛ wä thi̱n kɛ buɔ̱m!
22
“Kä cu thurbiɛɛli kööriɛn cuit,
kä cu jio̱o̱k tuɔ̱ruɔ̱k rɔ̱
bar dɔɔr.
23
“Kuëth akɛ Me-rodh,
laarɛ jääk Kuɔth Nhial,
kuëth akɛ ji̱ kɛ,
kɛ ɣöö /ka̱n Kuoth Nhial
ben luäk,
dëë Kuoth Nhial ben luäk
kɛ buɔ̱m.
24
“Thilɛ män ti tekɛ puɔ̱th
ce̱tkɛ Ya-el,
ciek Ɣɛ-bɛr raan Kɛɛn,
min ca poth ni jɛ
kä män kɛmɛni.
25
Min ca thiec ni pi̱
kä cuɛ thöp ni cak,
kɛ tuɔ̱k nɛɛni tin gɔw
cuɛ moc cak ti ruɔ̱t.
26
Jɛn min cu tetdɛ la̱th
lo̱o̱c kɛmɛkä,
kä te puɔ̱ɔ̱t tetdä cuëëcdɛ.
Kä cuɛ wi̱c Ci-cɛ-ra riac,
cuɛ jɛ näk kɛ puɔ̱t
löc raŋädɛ.
27
Cɛ tɛɛth, a cɛ rɔ can,
kam ciöknikɛ tëë tɔ̱ɔ̱cä.
Ni kam ciöknikɛ cɛ tɛɛth,
a cɛ rɔ riny.
Ɛ winith cɛ tɛɛth thi̱n ɔ,
cɛ li̱w winɛ mi.
28
“Kä kɛ wernyin cu man Ci-cɛ-ra
lët ruacɛ i̱, ‘Ɛŋu mi ci
thurbilɛ jääny
jɔ̱ɔ̱r i̱ nɛ mi?
Ɛŋu ci thurbiɛɛlikɛ ja̱l
a määth ɔ?’
29
Kä cua jɛ loc ɛ män ti ŋa̱ckɛ
ŋɔak ti mäthnikɛ,
kä cuɛ ŋot kɛ mi latdɛ jɛ,
30
‘Ɛn duɔ̱ɔ̱r /ken kɛn kuak ti
pɛ̈ckɛ kä dëë da̱a̱k ku jëk?
Nyal kiɛ nyi̱er da̱ŋ rɛw
kä ramɔ,
kiɛ bi̱i̱ biɛɛli mi gɔaa
kɛ kui̱ Ci-cɛ-ra,
kiɛ bi̱i̱ mi ca dir,
bi̱i̱ biɛɛli mi ca dir
kä rɛɛw ti pɛ̈ɛ̈c kɛ kui̱
ŋua̱kni nyieet?’
31
“Inɔ bi ji̱ tɛ̈ru diaal li̱w,
lö Kuoth Nhial!
Kä a mäthniku bum ce̱tnikɛ
cäŋ min lɛpɛ.”
Kä cu mun tekɛ mal kɛ run ti jiɛn ŋuaan.
